Maudhui: Kiongozi huyo wa Korea Kaskazini alisimamia jaribio la makombora hayo mawili yeye mwenyewe

Jaribio hilo ni la saba kutekelezwa tangu Korea Kaskazini ilipomaliza mpango wake wa miezi 17 wa kusitisha majaribio yoyote ya silaha zake. 

Jaribio hilo lilisimamiwa na rais wa taifa hilo Kim Jong Un kulingana na chombo cha habari cha taifa hilo KCNA. Chombo hicho kilisema kwamba lilikuwa jaribio la kombora kubwa ambalo ilisema liliundwa hivi karibuni. 

Kim Jong un alilitaja kombora hilo kuwa silaha nzuri  huku akilishukuru kundi la watalaam waliounda makombra hayo, KCNA ilisema. 

Maafisa wa kijeshi wanasema kwamba makombora hayo yalirushwa saa kumi na mbili na dakika arobaini na tano  na saa moja na dakika mbili muda wa Korea Kaskazini kutoka mji wa mashariki wa Sondok kusini mwa mkoa wa Hamgyong. 

Wanasema kwamba makombora hayo yaliruka umbali wa kilomita 380 na urefu wa kilomita 97 kabla ya kuanguka katika bahari ya Japan, pia ikijulikana kama bahari ya mashariki. 

''Jeshi letu linachunguza  hali ilivyo iwapo majaribio zaidi yatafanyika huku tukujiandaa'' , alisema mkuu wa jeshi wa Korea Kusini. 

Waziri wa ulinzi wa Japan , Takeshi Iwaya alihibitisha kombora hilo halikuanguka katika maji ya Japan lakini akataja kuwa ni ukiukaji wa wazi wa maazimio ya Umoja wa Mataifa.

Mjumbe maalum wa Marekani nchini Korea Kaskazini Stephen Biegun kushoto alitembelea Seoul wiki hii

Pyongyang tayari imeonyesha kukasirishwa na mazoezi ya kijeshi ya pamoja ya Marekani na Korea kusini ambayo yamekuwa yakiendelea.  

Korea Kaskazini imeyataja kuwa maandalizi ya vita na kusema kwamba yanakiuka makubaliano walioafikia na rais wa Marekani Donald Trump  na rais wa Korea Kusini Moon Jae-in. 

Marekani na Korea kusini zimekataa kufutilia mbali mazoezi hayo  na kwamba wameyafanya kuwa ya kiwango cha juu.

Katika taarifa ya rais  siku ya Jumamosi Korea kusini ilitoa wito kwa Korea Kaskazini kutoongeza wasi wasi wa kijeshi uliopo  huku akisisitiza mpango wao wa mazungumzo na Marekani kwamba utaendelea. 

Mazungumzo ya kutounda silaha za...\nMaudhui yaliyotangulia yanaweza kufupishwa kama ifuatavyo:
Korea Kaskazini imesrusha makombora mawili ya masafa mafupi  baharini kulingana na jeshi la Korea Kusini.